en da da en da da da da da da da da da da da et da en de da da da da da da da da da da da da da da da da en de da de da da nb da da da da da da da da da sv da da da da da da da en en en pl fr et sv de fr da da da da da da da da da en da da da da da
B12 vitamin er betegnelsen for en gruppe kemisk beslægtede stoffer, der alle har vitaminaktivitet. De kaldes også cobalaminer. Biosyntesen af den grundlæggende struktur sker ved hjælp af bakterier, som findes mange steder i naturen.
Optagelsen af B12 vitamin fra kosten kræver proteinet intrinsic factor, der dannes i mavesækkens slimhinde. Intrinsic factor binder sig til B12 vitaminet og transporterer det ind i kroppen fra tyndtarmen.
Generelt er det vanskeligere at optage B12 vitaminet i forhold til andre vitaminer, og evnen forringes med alderen.
B12 vitamin lagres i leveren op til flere måneder, og vi kan også genbruge det B12 vitamin, som vi optager.
Colibakterier i tyktarmen producerer også B12 vitamin, men der er uenighed om optagelsen, da den som nævnt foregår i tyndtarmen og kræver bærestoffet intrinsic factor.
Under kogning og stegning af maden er det kun omkring 10 procent, som går tabt.
I tilskud og lægemidler er doserne ofte ret høje for at sikre en tilstrækkelig optagelse, og her findes B12 vitamin på forskellige former
Cyanocobalamin er syntetisk og indeholder cyanid, der er giftigt.
Methylcobalamin, som koster mere at fremstille, er ikke giftigt.
Funktioner og betydning for
Dannelsen af røde blodlegemer, der transporterer ilt rundt i kroppen
Nervesystemet – vedligeholdelse og nydannelse
Omdannelse af aminosyren homocystein til methionin
Mangler og dårlig udnyttelse forårsages af
Manglende dannelse af intrinsic faktor, der er nødvendig for optagelse
Nedsat evne til at lagre vitaminet i leveren
Alderdom, især i kombination med ensidige kostvaner
Lang tid uden animalske fødevarer. Veganere og vegetarer er særlig udsatte
For lidt mavesyre og dårlig tarmflora
Fiskebændelorm (bændelorm fra ferskvandsfisk, der forbruger store mængder B12)
Kronisk betændelse i bugspytkirtlen
Længere tids brug af lægemidler som:
Salicylsyrepræparater mod kronisk tarmbetændelse (Asacol, Pentasa m.v.)
Kolesterolsænkende midler (kolestyramin og klofibrat)
Methotrexat mod gigt og kræft
Mangler er som regel længe om at udvikle sig, da vi kan genbruge vitaminet og lagre det i forholdsvis lang tid. Mangler kan både optræde i en lettere og sværere grad. Nogle får først symptomer fra nervesystemet, mens andre får symptomer på blodmangel.
Blodmangelsymptomer. De optræder fordi cellerne i hjernen, hjertet, musklerne med videre mangler blod og ilt. Herunder træthed, hjertebanken, åndenød, svimmelhed og i svære tilfælde hovedpine, hjertekrampe og smerter i benene (Claudicadio intermittens/vindueskiggersyge).
B12 vitaminmangel kan udvikler to former for blodmangel/anæmi.
Perniciøs anæmi grundet mangel på intrinsic faktor. Sygdommen er ofte genetisk betinget og skyldes autoimmune reaktioner. Behandling af perniciøs anæmi kræver indsprøjtning med vitaminet.
Megaloblastær anæmi, som også optræder ved folinsyremangel.
Der kan desuden optræde:
Rød og irriteret tunge
Dårlig hukommelse, mental sløvhed og demens
Følelsesløshed i hænder og fødder på grund af nerveskade
Koordinationsbesvær med spastisk lammelse
Børn af mødre på ensidig eller vegetarisk kost risikerer at få B12 vitaminmangel, som kan medføre nedsat vækst, anæmi og i værste fald mental retardering.
Mangel på B12 vitamin optræder ofte sammen med mangel på folinsyre.
B12-vitaminmangel kan afsløres gennem en blodprøve.
Især animalske kilder som lever, kød, fisk, æg og mejeriprodukter
Voksne 11 år og opefter: 2,5 mikrogram
Børn 1-10 år: 1 mikrogram
Gravide: Vegetarer og veganere bør tage tilskud.
Omtalte mangelsygdomme og lægemidler
Alderdom, især kombineret med ensidige kostvaner
Lang tid uden animalske produkter. Især veganere og vegetarer
Ved perniciøs anæmi bør der gives indsprøjtninger
Tilskud bør som regel indtages med andre B-vitaminer og adskilt fra syreneutraliserende medicin.
Der er ikke observeret bivirkninger ved selv store doser. Ved indsprøjtning i blodbanen kan der optræde en allergisk reaktion.